กฎกระทรวงกำหนดให้ทางน้ำชลประทานลำน้ำเสียวใหญ่ เป็นทางน้ำชลประทานที่จะเรียกเก็บค่าชลประทาน พ.ศ. 2556
กฎกระทรวง
กฎกระทรวง
กำหนดให้ทางน้ำชลประทานลำน้ำเสียวใหญ่
เป็นทางน้ำชลประทานที่จะเรียกเก็บค่าชลประทาน
พ.ศ. ๒๕๕๖[๑]
 

อาศัยอำนาจตามความในมาตรา ๘ (๑) แห่งพระราชบัญญัติการชลประทานหลวง พุทธศักราช
๒๔๘๕ ซึ่งแก้ไขเพิ่มเติมโดยพระราชบัญญัติการชลประทานหลวง (ฉบับที่ ๔) พ.ศ. ๒๕๑๘ และมาตรา
๔๒ แห่งพระราชบัญญัติการชลประทานหลวง พุทธศักราช ๒๔๘๕
อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคล
ซึ่งมาตรา ๒๙ ประกอบกับมาตรา ๓๒ มาตรา ๓๓ มาตรา ๓๔ มาตรา ๔๑ มาตรา ๔๒ และมาตรา ๔๓
ของรัฐธรรมนูญแห่งราชอาณาจักรไทย บัญญัติให้กระทำได้โดยอาศัยอำนาจตามบทบัญญัติแห่งกฎหมาย
รัฐมนตรีว่าการกระทรวงเกษตรและสหกรณ์ออกกฎกระทรวงไว้ ดังต่อไปนี้

ให้ทางน้ำชลประทานลำน้ำเสียวใหญ่ จากศูนย์กลางฝายยางบ้านชาดหัวเรือ
กิโลเมตรที่ ๖๘.๖๐๐ ในท้องที่ตำบลหัวเรือ และตำบลโพธิ์ชัย อำเภอวาปีปทุม จังหวัดมหาสารคาม
ถึงศูนย์กลางฝายบ้านดงใหม่ กิโลเมตรที่ ๑๗๘.๕๐๐ ในท้องที่ตำบลทุ่งศรีเมือง
อำเภอสุวรรณภูมิ จังหวัดร้อยเอ็ด ตามแนวเขตแผนที่ท้ายกฎกระทรวงนี้
เป็นทางน้ำชลประทานที่จะเรียกเก็บค่าชลประทาน


ให้ไว้
ณ วันที่ ๑๗ ตุลาคม พ.ศ. ๒๕๕๖
ยุคล ลิ้มแหลมทอง
รัฐมนตรีว่าการกระทรวงเกษตรและสหกรณ์
[เอกสารแนบท้าย]

๑. แผนที่ท้ายกฎกระทรวงกำหนดให้ทางน้ำชลประทานลำน้ำเสียวใหญ่เป็นทางน้ำชลประทานที่จะเรียกเก็บค่าชลประทาน
พ.ศ. ๒๕๕๖

(ดูข้อมูลจากภาพกฎหมาย)
หมายเหตุ
:- เหตุผลในการประกาศใช้กฎกระทรวงฉบับนี้ คือ โดยที่เป็นการสมควรกำหนดให้ทางน้ำชลประทานลำน้ำเสียวใหญ่
เป็นทางน้ำชลประทานที่จะเรียกเก็บค่าชลประทาน
เพื่อให้เกิดประโยชน์จากการใช้น้ำอย่างเต็มที่ และเนื่องจากมาตรา ๘ (๑)
แห่งพระราชบัญญัติการชลประทานหลวง พุทธศักราช ๒๔๘๕ ซึ่งแก้ไขเพิ่มเติมโดยพระราชบัญญัติการชลประทานหลวง
(ฉบับที่ ๔) พ.ศ. ๒๕๑๘
บัญญัติให้ทางน้ำชลประทานที่จะเรียกเก็บค่าชลประทานต้องกำหนดโดยกฎกระทรวง จึงจำเป็นต้องออกกฎกระทรวงนี้







ปริยานุช/ผู้จัดทำ
๒๑ พฤศจิกายน
๒๕๕๖

ณัฐพร/ผู้ตรวจ
๒๑ พฤศจิกายน
๒๕๕๖




















[๑] ราชกิจจานุเบกษา
เล่ม ๑๓๐/ตอนที่ ๑๐๙ ก/หน้า ๒๖/๒๐ พฤศจิกายน ๒๕๕๖